सेंसेक्स 240 अंक मजबूत होकर 62,787 पर बंद, M&M का शेयर 3.99% चढ़ा
BSE NSE Sensex Today, Stock Market Latest Updates; आज यानी कारोबारी हफ्ते के दिन यानी सोमवार (5 जून) को बाजार में तेजी देखने को मिल रही है। सेंसेक्स 212 अंक मजबूत होकर 62,759 के स्तर पर खुला।
आज यानी कारोबारी हफ्ते के दिन यानी सोमवार (5 जून) को बाजार में तेजी देखने को मिली। सेंसेक्स 240 अंक मजबूत होकर 62,787 के स्तर पर बंद हुआ। वहीं निफ्टी में भी 59 अंकों की तेजी रही, ये 18,593 के लेवल पर बंद हुआ। सेंसेक्स के 30 शेयरों में से 16 में तेजी और 14 में गिरावट देखने को मिली है। आज महिंद्रा एंड महिंद्रा (M&M) का शेयर 3.99% चढ़ा है।
ऑटो सेक्टर में 1.26% और मीडिया सेक्टर में 0.88% की तेजी रही। प्राइवेट बैंक 0.68% चढ़ा। ऑयल एंड गैस सेक्टर भी 0.25% चढ़कर बंद हुआ। FMCG 0.45% और IT 0.30% टूटकर बंद हुए। सोमवार को रुपया अमेरिकी डॉलर के मुकाबले 29 पैसे कमजोर होकर 82.68 रुपए पर बंद हुआ। कच्चा तेल ब्रेंट क्रूड 78 डॉलर प्रति बैरल के स्तर पर कारोबार कर रहा है।
अगले साल आ सकता है आकाश एजुकेशन का IPO
इंजीनियरिंग और मेडिकल की तैयारी कराने वाली कंपनी आकाश एजुकेशन सर्विसेज लिमिटेड IPO लाने जा रही है। यह दुनिया की सबसे बड़ी एडटेक कंपनी बायजू (BYJU'S) की सहयोगी कंपनी है। बायजू के बोर्ड ने इस IPO के लिए मंजूरी दे दी है। ये IPO अगले साल यानी 2024 में आ सकता है। 
RBI की मॉनेटरी पॉलिसी कमेटी की मीटिंग कल से
अप्रैल में महंगाई में आई कमी और जनवरी-मार्च के GDP की ग्रोथ रेट में बढ़त को देखते हुए जानकारों का मानना है कि 6 जून से शुरू होने वाली रिजर्व बैंक ऑफ इंडिया (RBI) की मॉनेटरी पॉलिसी कमेटी (MPC) की मीटिंग में ब्याज दरों में बदलाव न करने का फैसला लिया जा सकता है। 3 दिन की इस पॉलिसी मीट का फैसला 8 जून को आएगा। हालांकि, जानकारों का ये भी कहना है कि RBI अभी दरों में कटौती नहीं करेगा।
FPI निवेश मई में 9 महीने के उच्चतम स्तर पर पहुंचा
विदेशी पोर्टफोलियो निवेशकों (FPI) ने मई में भारतीय इक्विटी बाजार में 43,838 करोड़ रुप, का निवेश किया है। ये 9 महीनों में उच्चतम स्तर है। देश के मजबूत मैक्रोइकॉनॉमिक फंडामेंटल और वैल्यूशन अच्छा होने पर भारत में विदेशी निवेश बढ़ा है।
शुक्रवार को बाजार में रही थी तेजी
पिछले कारोबारी सप्ताह के आखिरी दिन शुक्रवार यानी 2 जून को बाजार में खरीदारी देखने को मिली थी। सेंसेक्स करीब 118 अंक मजबूत होकर 62,547 के स्तर पर बंद हुआ था। निफ्टी में भी 46 अंकों की तेजी रही थी, ये 18,534 के लेवल पर बंद हुआ था।
